**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ НА 23.01.2020 Г., ПРОТОКОЛ № 2**

**ПО ТОЧКА ОСМА**

**Предложение относно даване на съгласие за учредяване безвъзмездно право на ползване върху общински имот, помещение № 10 в сграда с идентификатор 73403.501.2996.6 по КК и КР на гр. Трявна на Сдружение „Цветница“.**

**Вносител: Кметът на общината**

**Р Е Ш Е Н И Е № 42**

На основание чл.21, ал.1, т.8 от ЗМСМА, във връзка с чл.43, ал.9 от НРПУРОИ и Заявление, вх. № 3200-452/21.11.2019 г. от Доника Балабанова – председател на Управителния съвет на Сдружение „Цветница“, Общински съвет - Трявна

**Р Е Ш И:**

1. Дава съгласие Община Трявна да учреди безвъзмездно право на ползване върху недвижим имот, частна общинска собственост, представляващ: помещение № 10 – магазин/ателие, с полезна площ 47.50 кв. м, в сграда с идентификатор 73403.501.2996.6 област Габрово, община Трявна, гр. Трявна, ул. „Иванка Горова“ № 2, вид собственост общинска частна, функционално предназначение друг вид обществена сграда, брой етажи 1, застроена площ 1223 кв. м, Заповед за одобрение на КККР № РД-18-21/12.05.2010 г. на Изпълнителния директор на АГКК, Заповед за изменение на КККР № 18-10967-21.10.2019/21.10.2019 г. на Началник на СГКК – Габрово на Сдружение „Цветница“, ЕИК 205361145, със седалище и адрес на управление: гр. Трявна, ул. „Симеон Цонев“ № 3 при следните задължителни условия:

1.1. Правото на ползване се учредява за реализация на проект „Социално предприятие „Работилница за сувенири и култура“ по процедура за подбор на проекти BG05M9ОР001-2.076 „МИГ „Дряново – Трявна – в сърцето на Балкана“, мярка ОПРЧР 04 „Развитие на социална икономика на територията на общините Дряново и Трявна, със срок от две години, считано от подписване на административния договор за финансиране на проекта.

1.2. Всички разходи във връзка с ползването на имота – ток, вода, отопление и др. са за сметка на Сдружение „Цветница“.

2. Възлага на Кмета на Община Трявна да сключи договор за безвъзмездно право на ползване по т. 1 от настоящото Решение.

Прието с поименно гласуване с 16 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ инж. СТЕФАН ПЕТРОВ /**